KOMISSION TÄYTÄNTÖÖNPANOASETUS (EU) 2021/405,

annettu 24 päivänä maaliskuuta 2021,

niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 127 artiklan 2 kohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat tarkastaakseen, että unionin lainsäädäntöä noudatetaan muun muassa elintarvikkeiden turvallisuuden alalla tuotannon, jalostuksen ja jakelun kaikissa vaiheissa. Siinä säädetään erityisesti, että tiettyjen eläinten ja tavaroiden lähetysten tulo unioniin on sallittua ainoastaan komission tätä tarkoitusta varten laatimaan luetteloon sisältyvästä kolmannesta maasta tai sen alueelta.

(2) Komission delegoidulla asetuksella (EU) 2019/625 (2) täydennetään asetusta (EU) 2017/625 siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten tuloa unioniin kolmansista maista tai niiden alueilta koskevista edellytyksistä sen varmistamiseksi, että ne ovat asetuksen (EU) 2017/625 1 artiklan 2 kohdan a alakohdassa (elintarviketurvallisuus) tarkoitetuissa säännöissä vahvistettujen asiaa koskevien vaatimusten tai vähintään niitä vastaaviksi todettujen vaatimusten mukaiset. Siinä yksilöidään ne ihmisravinnoksi tarkoitetut eläimet ja tavarat, joihin sovelletaan vaatimusta, jonka mukaan niiden on tultava asetuksen (EU) 2017/625126 artiklan 2 kohdan a alakohdan mukaisesti luetellusta kolmannesta maasta tai sen alueelta.

(3) Komission täytäntöönpanoasetuksessa (EU) 2019/626 (3) vahvistetaan niiden kolmansien maiden tai kolmansien maiden alueiden luettelot, joista delegoidun asetuksen (EU) 2019/625 3 artiklassa yksilöityjen eläinten ja tavaroiden tulo unioniin on sallittua.

(4) Asetuksen (EU) 2017/625127 artiklan mukaisesti näihin luetteloihin sisältyvät ainoastaan sellaiset kolmannet maat tai niiden alueet, jotka ovat toimittaneet asianmukaisen näytön ja takeet siitä, että kyseiset eläimet ja tavarat täyttävät elintarviketurvallisuutta koskevan unionin lainsäädännön vaatimukset.

(5) Euroopan parlamentin ja neuvoston asetuksessa (EY) N:o 853/2004 (4) säädetään, että eläinperäisiä tuotteita kolmansista maista tai niiden alueilta tuovien elintarvikealan toimijoiden on varmistettava, että lähettäjämaana toimiva kolmas maa sisältyy sellaisten kolmansien maiden luetteloon, joista kyseisten tuotteiden tuonti on sallittua.

(6) Sen lisäksi, että kolmansista maista unioniin tulevien eläinten ja tavaroiden on oltava unionin elintarvike- ja elintarviketurvallisuuslainsäädännön mukaiset, niiden on oltava eläinten terveyttä koskevan unionin lainsäädännön mukaiset. Tätä varten Euroopan parlamentin ja neuvoston asetuksessa (EU) 2016/429 (5) säädetään, että jäsenvaltioiden on sallittava eläinten, sukusolujen ja alkioiden ja eläinperäisten tuotteiden tiettyjen lähetysten saapuminen unioniin kolmansista maista tai alueilta ainoastaan, jos kyseiset tavarat tulevat kolmannesta maasta tai alueelta, joka on merkitty asianomaisen tavaran osalta luetteloon.

(7) Komission täytäntöönpanoasetuksessa (EU) 2021/404 (6) vahvistetaan sellaisten kolmansien maiden tai kolmansien maiden alueiden luettelot, joista tiettyjen eläinten ja tavaroiden saapuminen unioniin on sallittua eläinterveysvaatimusten perusteella asetuksen (EU) 2016/429230 artiklan 1 kohdassa vahvistettujen kriteerien mukaisesti ja komission delegoidussa asetuksessa (EU) 2020/692 (7) vahvistettujen asiaankuuluvien eläinterveysvaatimusten perusteella.

(8) Delegoidulla asetuksella (EU) 2020/692 kumotaan 21 päivästä huhtikuuta 2021 alkaen useita komission säädöksiä, joissa vahvistetaan luettelot kolmansista maista tai niiden alueista, joista tiettyjen eläinten, sukusolujen ja alkioiden ja eläinperäisten tuotteiden lähetysten tulo unioniin on sallittua. Näistä luetteloista ne, jotka vahvistetaan elintarviketurvallisuusvaatimusten pohjalta, olisi vahvistettava tässä asetuksessa, ja niitä olisi sovellettava 21 päivästä huhtikuuta 2021.

(9) Kolmannet maat tai niiden alueet, joista tiettyjen eläinten ja tavaroiden lähetysten tulo unioniin on sallittua, ovat jo toimittaneet asianmukaisen näytön ja takeet, joilla varmistetaan, että eläimet ja tavarat, joiden tulo unioniin on sallittua, täyttävät delegoidun asetuksen (EU) 2019/625 4 artiklan a–e alakohdassa säädetyt vaatimukset. Tämän vuoksi näiden vaatimusten noudattamista ei ole tarpeen arvioida uudelleen.

(10) Delegoidun asetuksen (EU) 2019/625 4 artiklan f alakohdassa säädetään, että komission hyväksymän jäämien valvontaohjelman olemassaolo, sen täytäntöönpano ja siitä tiedottaminen ovat tarvittaessa edellytyksenä kolmansien maiden tai niiden alueiden sisällyttämiselle asetuksen (EU) 2017/625126 artiklan 2 kohdan a alakohdassa tarkoitettuun luetteloon. Komission päätöksessä 2011/163/EU (8) vahvistetaan niiden kolmansien maiden luettelo, joiden jäämien valvontaohjelman komissio on hyväksynyt.

(11) Tietyt maat luetellaan nykyisin täytäntöönpanoasetuksessa (EU) 2019/626 sellaisten eläinten ja tavaroiden osalta, joiden osalta niitä ei ole lueteltu päätöksessä 2011/163/EU, eikä kyseisten eläinten tai tavaroiden tulo unioniin näistä maista ole näin ollen sallittua. Koska nämä maat eivät täytä delegoidun asetuksen (EU) 2019/625 4 artiklan f alakohdan vaatimuksia, niitä ei pitäisi sisällyttää tässä asetuksessa olevaan luetteloon.

(12) Koska täytäntöönpanoasetukseen (EU) 2019/626 olisi tehtävä lukuisia muutoksia, se olisi kumottava ja korvattava tällä asetuksella.

(13) Koska delegoitua asetusta (EU) 2020/692 ja täytäntöönpanoasetusta (EU) 2021/404 sovelletaan 21 päivästä huhtikuuta 2021, myös tätä asetusta olisi sovellettava kyseisestä päivästä.

(14) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Kohde ja soveltamisala Tässä asetuksessa vahvistetaan sellaisten kolmansien maiden tai niiden alueiden luettelot, joista tiettyjen ihmisravinnoksi tarkoitettujen eläinten ja tavaroiden lähetysten tulo unioniin on sallittua asetuksen (EU) 2017/625126 artiklan 2 kohdan a alakohdan mukaisesti.

2 artikla Määritelmät Tässä asetuksessa tarkoitetaan: 1) ’tuoreella lihalla’ asetuksen (EY) N:o 853/2004 liitteessä I olevassa 1.10 kohdassa määriteltyä tuoretta lihaa; 2) ’raakalihavalmisteilla’ asetuksen (EY) N:o 853/2004 liitteessä I olevassa 1.15 kohdassa määriteltyjä raakalihavalmisteita; 3) ’kotieläiminä pidettävillä kavioeläimillä’ lajien Equus caballus ja Equus asinus eläimiä ja niiden risteytyksiä; 4) ’luonnonvaraisilla kavioeläimillä’ alasuvun Hippotigris eläimiä; 5) ’muilla eläimenosilla’ asetuksen (EY) N:o 853/2004 liitteessä I olevassa 1.11 kohdassa määriteltyjä muita eläimen osia; 6) ’lihalla’ asetuksen (EY) N:o 853/2004 liitteessä I olevassa 1.1 kohdassa määriteltyä lihaa; 7) ’jauhelihalla’ asetuksen (EY) N:o 853/2004 liitteessä I olevassa 1.13 kohdassa määriteltyä jauhelihaa; 8) ’siipikarjalla’ asetuksen (EY) N:o 853/2004 liitteessä I olevassa 1.3 kohdassa määriteltyä siipikarjaa; 9) ’luonnonvaraisilla jäniseläimillä’ muita kuin ihmisen pitämiä kaneja ja jäniksiä; 10) ’luonnonvaraisella riistalla’ asetuksen (EY) N:o 853/2004 liitteessä I olevassa 1.5 kohdassa määriteltyä luonnonvaraista riistaa; 11) ’tarhatulla riistalla’ asetuksen (EY) N:o 853/2004 liitteessä I olevassa 1.6 kohdassa määriteltyä tarhattua riistaa; 12) ’munilla’ asetuksen (EY) N:o 853/2004 liitteessä I olevassa 5.1 kohdassa määriteltyjä munia; 13) ’munatuotteilla’ asetuksen (EY) N:o 853/2004 liitteessä I olevassa 7.3 kohdassa määriteltyjä munatuotteita; 14) ’lihavalmisteilla’ asetuksen (EY) N:o 853/2004 liitteessä I olevassa 7.1 kohdassa määriteltyjä lihavalmisteita; 15) ’käsitellyillä mahoilla, rakoilla ja suolilla’ asetuksen (EY) N:o 853/2004 liitteessä I olevassa 7.9 kohdassa määriteltyjä käsiteltyjä mahoja, rakkoja ja suolia; 16) ’kuivatuilla tai suolatuilla rakoilla ja suolilla’ delegoidun asetuksen (EU) 2020/692 2 artiklan toisen kohdan 45 alakohdassa määriteltyjä kuivattuja tai suolattuja rakkoja ja suolia; 17) ’sulatetulla eläinrasvalla’ asetuksen (EY) N:o 853/2004 liitteessä I olevassa 7.5 kohdassa määriteltyä sulatettua eläinrasvaa; 18) ’proteiinijäännöksellä’ asetuksen (EY) N:o 853/2004 liitteessä I olevassa 7.6 kohdassa määriteltyä proteiinijäännöstä; 19) ’simpukoilla’ asetuksen (EY) N:o 853/2004 liitteessä I olevassa 2.1 kohdassa määriteltyjä simpukoita; 20) ’kalastustuotteilla’ asetuksen (EY) N:o 853/2004 liitteessä I olevassa 3.1 kohdassa määriteltyjä kalastustuotteita; 21) ’raakamaidolla’ asetuksen (EY) N:o 853/2004 liitteessä I olevassa 4.1 kohdassa määriteltyä raakamaitoa; 22) ’meijerituotteilla’ asetuksen (EY) N:o 853/2004 liitteessä I olevassa 7.2 kohdassa määriteltyjä meijerituotteita; 23) ’ternimaidolla’ asetuksen (EY) N:o 853/2004 liitteessä III olevan IX jakson 1 kohdassa määriteltyä ternimaitoa; 24) ’ternimaitotuotteilla’ asetuksen (EY) N:o 853/2004 liitteessä III olevan IX jakson 2 kohdassa määriteltyjä ternimaitotuotteita; 25) ’sammakonreisillä’ asetuksen (EY) N:o 853/2004 liitteessä I olevassa 6.1 kohdassa määriteltyjä sammakonreisiä sekä heimon Ranidae sukuun Pelophylax ja heimon Dicroglossidae sukuihin Limnonectes, Fejervarya ja Hoplobatrachus kuuluvien sammakoiden reisiä; 26) ’etanoilla’ asetuksen (EY) N:o 853/2004 liitteessä I olevassa 6.2 kohdassa määriteltyjä etanoita sekä muita heimoihin Helicidae, Hygromiidae tai Sphincterochilidae kuuluvia etanoita; 27) ’gelatiinilla’ asetuksen (EY) N:o 853/2004 liitteessä I olevassa 7.7 kohdassa määriteltyä gelatiinia; 28) ’kollageenilla’ asetuksen (EY) N:o 853/2004 liitteessä I olevassa 7.8 kohdassa määriteltyä kollageenia; 29) ’hunajalla’ Euroopan parlamentin ja neuvoston asetuksen (EU) N:o 1308/2013 (9) liitteessä II olevan IX osan 1 kohdassa määriteltyä hunajaa; 30) ’mehiläistuotteilla’ asetuksen (EU) N:o 1308/2013 liitteessä II olevan IX osan 2 kohdassa määriteltyjä mehiläistuotteita; 31) ’matelijoiden lihalla’ delegoidun asetuksen (EU) 2019/625 2 artiklan 16 alakohdassa määriteltyä matelijoiden lihaa; 32) ’hyönteisillä’ delegoidun asetuksen (EU) 2019/625 2 artiklan 17 alakohdassa määriteltyjä hyönteisiä; 33) ’untuvikoilla’ delegoidun asetuksen (EU) 2020/692 2 artiklan 19 alakohdassa määriteltyjä untuvikkoja; 34) ’siitosmunilla’ asetuksen (EU) 2016/429 4 artiklan 44 alakohdassa määriteltyjä siitosmunia; 35) ’siitossiipikarjalla’ delegoidun asetuksen (EU) 2020/692 2 artiklan 17 alakohdassa määriteltyä siitossiipikarjaa; 36) ’tuotantosiipikarjalla’ delegoidun asetuksen (EU) 2020/692 2 artiklan 18 alakohdassa määriteltyä tuotantosiipikarjaa; 37) ’teurastettaviksi tarkoitetuilla eläimillä’ delegoidun asetuksen (EU) 2020/692 2 artiklan 13 alakohdassa määriteltyjä teurastettaviksi tarkoitettuja eläimiä.

3 artikla Luettelo kolmansista maista tai niiden alueista, joista sorkkaeläinten tuoreen lihan ja raakalihavalmisteiden lähetysten tulo unioniin on sallittua Ihmisravinnoksi tarkoitettujen sorkkaeläinten tuoreen lihan ja raakalihavalmisteiden lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XIII mukaisesti ja jotka luetellaan päätöksessä 2011/163/EU.

4 artikla Luettelo kolmansista maista, joista kotieläiminä pidettävien kavioeläinten tuoreen lihan, lukuun ottamatta jauhelihaa, ja raakalihavalmisteiden lähetysten tulo unioniin on sallittua Ihmisravinnoksi tarkoitettujen kotieläiminä pidettävien kavioeläinten tuoreen lihan, lukuun ottamatta jauhelihaa, ja raakalihavalmisteiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä I.

5 artikla Luettelo kolmansista maista, joista luonnonvaraisten kavioeläinten tuoreen lihan, lukuun ottamatta muita eläimenosia ja jauhelihaa, ja raakalihavalmisteiden lähetysten tulo unioniin on sallittua Ihmisravinnoksi tarkoitettujen luonnonvaraisten kavioeläinten tuoreen lihan, lukuun ottamatta muita eläimenosia ja jauhelihaa, ja raakalihavalmisteiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä II.

6 artikla Luettelo kolmansista maista tai niiden alueista, joista siipikarjan, sileälastaisten lintujen ja luonnonvaraisten riistalintujen tuoreen lihan ja siipikarjasta saatavien raakalihavalmisteiden lähetysten tulo unioniin on sallittua Ihmisravinnoksi tarkoitettujen siipikarjan, sileälastaisten lintujen ja luonnonvaraisten riistalintujen tuoreen lihan ja siipikarjasta saatavien raakalihavalmisteiden lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XIV mukaisesti ja jotka luetellaan päätöksessä 2011/163/EU. Ihmisravinnoksi tarkoitettujen luonnonvaraisten riistalintujen, joita ei ole kynitty ja joista ei ole poistettu sisäelimiä, tuoreen lihan lähetysten, jotka tulevat liitteessä III luetelluista kolmansista maista, tulo unioniin on sallittua ainoastaan, jos ne kuljetetaan lentokoneella.

7 artikla Luettelo kolmansista maista tai niiden alueista, joista munien ja munatuotteiden lähetysten tulo unioniin on sallittua Ihmisravinnoksi tarkoitettujen munien ja munatuotteiden lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XIX mukaisesti ja jotka luetellaan päätöksessä 2011/163/EU ’munien’ osalta. Munalähetysten, jotka on tarkoitettu saatettaviksi markkinoille A-luokan munina komission asetuksen (EY) N:o 589/2008 (10) 2 artiklan mukaisesti, tulo unioniin on sallittua ainoastaan, jos ne tulevat liitteessä IV luetelluista kolmansista maista, eli ne täyttävät salmonellan valvontaa koskevat Euroopan parlamentin ja neuvoston asetuksen (EY) N:o 2160/2003 (11) 10 artiklan 6 kohdan vaatimukset.

8 artikla Luettelo kolmansista maista, joista tarhattujen kanien tuoreen lihan ja luonnonvaraisten jäniseläinten tuoreen lihan lähetysten, jotka eivät sisällä muita eläimenosia, paitsi kun kyseessä ovat nylkemättömät luonnonvaraiset jäniseläimet joista ei ole poistettu sisäelimiä, tulo unioniin on sallittua Ihmisravinnoksi tarkoitettujen tarhattujen kanien tuoreen lihan ja luonnonvaraisten jäniseläinten tuoreen lihan lähetysten, jotka eivät sisällä muita eläimenosia, paitsi kun kyseessä ovat nylkemättömät luonnonvaraiset jäniseläimet joista ei ole poistettu sisäelimiä, tulo unioniin on sallittua ainoastaan sellaisista kolmansista maista, jotka luetellaan liitteessä V.

9 artikla Luettelo kolmansista maista, joista muiden luonnonvaraisten maanisäkkäiden kuin sorkka- ja kavioeläinten ja jäniseläinten tuoreen lihan lähetysten, jotka eivät sisällä muita eläimenosia, tulo unioniin on sallittua Ihmisravinnoksi tarkoitettujen muiden luonnonvaraisten maanisäkkäiden kuin sorkka- ja kavioeläinten ja jäniseläinten tuoreen lihan lähetysten, jotka eivät sisällä muita eläimenosia, tulo unioniin on sallittua ainoastaan sellaisista kolmansista maista, jotka luetellaan liitteessä VI.

10 artikla Luettelo kolmansista maista tai niiden alueista, joista lihavalmisteiden, mukaan lukien sulatettu eläinrasva, proteiinijäännös, lihauutteet sekä käsitellyt mahat, rakot ja suolet, lukuun ottamatta kuivattuja tai suolattuja rakkoja ja suolia, tulo unioniin on sallittua Ihmisravinnoksi tarkoitettujen jäniseläimistä, kavioeläimistä ja muista luonnonvaraisista maanisäkkäistä kuin sorkka- ja kavioeläimistä ja jäniseläimistä saatavien lihavalmisteiden, mukaan lukien sulatettu eläinrasva, proteiinijäännös, lihauutteet sekä käsitellyt mahat, rakot ja suolet, lukuun ottamatta kuivattuja tai suolattuja rakkoja ja suolia, lähetysten tulo unioniin on sallittua ainoastaan sellaisista kolmansista maista, jotka luetellaan liitteessä VII. Ihmisravinnoksi tarkoitettujen muista kuin ensimmäisessä kohdassa tarkoitetuista lajeista saatavien lihavalmisteiden, mukaan lukien sulatettu eläinrasva, proteiinijäännös, lihauutteet sekä käsitellyt mahat, rakot ja suolet, lukuun ottamatta kuivattuja tai suolattuja rakkoja ja suolia, lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XV mukaisesti ja jotka luetellaan päätöksessä 2011/163/EU.

11 artikla Luettelo kolmansista maista tai niiden alueista, joista kuivattujen tai suolattujen rakkojen ja suolten tulo unioniin on sallittua Ihmisravinnoksi tarkoitettujen kuivattujen tai suolattujen rakkojen ja suolten lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XVI mukaisesti ja jotka luetellaan päätöksessä 2011/163/EU ’kuivattujen tai suolattujen rakkojen ja suolten’ osalta.

12 artikla Luettelo kolmansista maista tai niiden alueista, joista elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden lähetysten tulo unioniin on sallittua Ihmisravinnoksi tarkoitettujen elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä VIII. Kuitenkin sallitaan myös sellaisten muiden kuin vesiviljeltyjen heimoon Pectinidae kuuluvien kampasimpukoiden, joista sisälmykset ja sukurauhaset on kokonaan poistettu, lähentäjälihasten, jotka on tarkoitettu ihmisravinnoksi, tulo unioniin sellaisista kolmansista maista, joita ei ole mainittu kyseisessä luettelossa.

13 artikla Luettelo kolmansista maista tai niiden alueista, joista tiettyjen kalastustuotteiden lähetysten tulo unioniin on sallittua Ihmisravinnoksi tarkoitettujen kalastustuotteiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä IX. Tätä ei sovelleta 12 artiklassa tarkoitettuihin eläinten ja tavaroiden lähetyksiin.

14 artikla Luettelo kolmansista maista, joista kavioeläimistä saatavien raakamaidon, ternimaidon, ternimaitotuotteiden ja meijerituotteiden lähetysten tulo unioniin on sallittua Ihmisravinnoksi tarkoitettujen kavioeläimistä saatavien raakamaidon, ternimaidon, ternimaitotuotteiden ja meijerituotteiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä X.

15 artikla Luettelo kolmansista maista tai niiden alueista, joista raakamaidon, ternimaidon, ternimaitotuotteiden ja meijerituotteiden, joille ei ole tarpeen tehdä erityistä riskinvähentämiskäsittelyä suu- ja sorkkatautia vastaan, lähetysten tulo unioniin on sallittua Ihmisravinnoksi tarkoitettujen raakamaidon, ternimaidon, ternimaitotuotteiden ja meijerituotteiden, joille ei ole tarpeen tehdä erityistä riskinvähentämiskäsittelyä suu- ja sorkkatautia vastaan, lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XVII mukaisesti ja jotka luetellaan päätöksessä 2011/163/EU ’maidon’ osalta.

16 artikla Luettelo kolmansista maista tai niiden alueista, joista meijerituotteiden, joille on tehtävä erityinen riskinvähentämiskäsittely suu- ja sorkkatautia vastaan, lähetysten tulo unioniin on sallittua Ihmisravinnoksi tarkoitettujen meijerituotteiden, joille on tehtävä erityinen riskinvähentämiskäsittely suu- ja sorkkatautia vastaan, lähetysten tulo unioniin on sallittua ainoastaan sellaisista kolmansista maista tai niiden alueilta, joista niiden tulo unioniin on sallittua täytäntöönpanoasetuksen (EU) 2021/404 liitteen XVIII mukaisesti ja jotka luetellaan päätöksessä 2011/163/EU ’maidon’ osalta.

17 artikla Luettelo kolmansista maista tai niiden alueista, joista sammakonreisien ja etanoiden lähetysten tulo unioniin on sallittua Ihmisravinnoksi tarkoitettujen sammakonreisien ja etanoiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä XI.

18 artikla Luettelo kolmansista maista tai niiden alueista, joista gelatiinin ja kollageenin lähetysten tulo unioniin on sallittua 1. Ihmisravinnoksi tarkoitetun nauta-, lammas-, vuohi-, sika- ja kavioeläimistä saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä XII. 2. Ihmisravinnoksi tarkoitetun siipikarjasta saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista, jotka luetellaan liitteessä XIII. 3. Ihmisravinnoksi tarkoitetun kalastustuotteista saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä IX. 4. Ihmisravinnoksi tarkoitetun jäniseläimistä saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista, jotka luetellaan liitteessä V. 5. Ihmisravinnoksi tarkoitetun muista luonnonvaraisista maanisäkkäistä kuin sorkka- ja kavioeläimistä ja jäniseläimistä saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista, jotka luetellaan liitteessä VI.

19 artikla Luettelo kolmansista maista tai niiden alueista, joista gelatiinin ja kollageenin tuotantoon tarkoitettujen raaka-aineiden lähetysten tulo unioniin on sallittua 1. Ihmisravinnoksi tarkoitetun gelatiinin ja kollageenin tuotantoon tarkoitettujen nauta-, lammas-, vuohi- ja sikaeläimistä saatavien raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, joista tiettyjen sorkka- ja kavioeläinten tuoreen lihan lähetysten tulo unioniin on sallittua täytäntöönpanoasetuksen (EU) 2021/404 liitteen XIII mukaisesti. 2. Ihmisravinnoksi tarkoitetun gelatiinin ja kollageenin tuotantoon tarkoitettujen kavioeläimistä saatavien raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä I kotieläiminä pidettävien kavioeläinten tai liitteessä II luonnonvaraisten kavioeläinten osalta. 3. Ihmisravinnoksi tarkoitetun gelatiinin ja kollageenin tuotantoon tarkoitettujen siipikarjasta saatavien raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, joista asianomaisen lajin tuoreen lihan lähetysten tulo unioniin on sallittua täytäntöönpanoasetuksen (EU) 2021/404 liitteen XIV mukaisesti. 4. Ihmisravinnoksi tarkoitetun gelatiinin ja kollageenin tuotantoon tarkoitettujen kalastustuotteista saatavien raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä IX. 5. Ihmisravinnoksi tarkoitetun gelatiinin ja kollageenin tuotantoon tarkoitettujen jäniseläimistä saatavien raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä V. 6. Ihmisravinnoksi tarkoitetun gelatiinin ja kollageenin tuotantoon tarkoitettujen muista luonnonvaraisista maanisäkkäistä kuin sorkka- ja kavioeläimistä ja jäniseläimistä saatavien raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä VI.

20 artikla Luettelo kolmansista maista tai niiden alueista, joista gelatiinin ja kollageenin tuotantoon tarkoitettujen käsiteltyjen raaka-aineiden lähetysten tulo unioniin on sallittua 1. Ihmisravinnoksi tarkoitetun gelatiinin ja kollageenin tuotantoon tarkoitettujen nauta-, lammas-, vuohi-, sika- ja kavioeläimistä saatavien käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä XII. 2. Ihmisravinnoksi tarkoitetun gelatiinin ja kollageenin tuotantoon tarkoitettujen siipikarjasta saatavien käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä XIII. 3. Ihmisravinnoksi tarkoitetun gelatiinin ja kollageenin tuotantoon tarkoitettujen kalastustuotteista saatavien käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan liitteessä IX. 4. Ihmisravinnoksi tarkoitetun gelatiinin ja kollageenin tuotantoon tarkoitettujen jäniseläimistä saatavien käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä V. 5. Ihmisravinnoksi tarkoitetun gelatiinin ja kollageenin tuotantoon tarkoitettujen muista luonnonvaraisista maanisäkkäistä kuin sorkka- ja kavioeläimistä ja jäniseläimistä saatavien käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista, jotka luetellaan liitteessä VI. 6. Asetuksen (EY) N:o 853/2004 liitteessä III olevan XIV jakson I luvun 4 kohdan b alakohdan iii alakohdassa tarkoitettujen gelatiinin ja kollageenin tuotantoon tarkoitettujen käsiteltyjen raaka-aineiden lähetysten tulo unioniin on sallittua ainoastaan sellaisista kolmansista maista tai niiden alueilta, joista kyseisistä tuotteista saatujen käsiteltyjen raaka-aineiden lähetysten tulo unioniin on sallittua tämän asetuksen 19 artiklan mukaisesti.

21 artikla Luettelo kolmansista maista, joista hunajan ja muiden mehiläistuotteiden lähetysten tulo unioniin on sallittua Ihmisravinnoksi tarkoitettujen hunajan ja muiden mehiläistuotteiden lähetysten tulo unioniin on sallittua ainoastaan sellaisista kolmansista maista, jotka luetellaan päätöksessä 2011/163/EU ’hunajan’ osalta.

22 artikla Luettelo kolmansista maista tai niiden alueista, joista tiettyjen pitkälle jalostettujen tuotteiden lähetysten tulo unioniin on sallittua Ihmisravinnoksi tarkoitettujen pitkälle jalostettujen kondroitiinisulfaatin, hyaluronihapon, muiden hydroloitujen rustotuotteiden, kitosaanin, glukosamiinin, juoksutteen, kalanrakkoselvikkeiden ja aminohappojen lähetysten tulo unioniin on sallittua ainoastaan seuraavista kolmansista maista tai niiden alueilta: a) kun kyse on sorkka- ja kavioeläimistä saatavista pitkälle jalostetuista tuotteista, liitteessä XII luetellut kolmannet maat tai niiden alueet; b) kun kyse on kalastuotteista saatavista pitkälle jalostetuista tuotteista, liitteessä IX luetellut kolmannet maat tai niiden alueet; c) kun kyse on siipikarjasta saatavista pitkälle jalostetuista tuotteista, liitteessä XIII luetellut kolmannet maat.

23 artikla Luettelo kolmansista maista, joista matelijoiden lihan lähetysten tulo unioniin on sallittua Ihmisravinnoksi tarkoitetun matelijoiden lihan lähetysten tulo unioniin on sallittua ainoastaan sellaisista kolmansista maista, jotka luetellaan liitteessä XIV.

24 artikla Luettelo kolmansista maista, joista hyönteisten lähetysten tulo unioniin on sallittua Ihmisravinnoksi tarkoitettujen hyönteisten lähetysten tulo unioniin on sallittua ainoastaan, jos tällaiset elintarvikkeet ovat peräisin ja on lähetetty kolmansista maista, jotka luetellaan liitteessä XV.

25 artikla Luettelo kolmansista maista tai niiden alueista, joista muiden eläinperäisten tuotteiden lähetysten tulo unioniin on sallittua Ihmisravinnoksi tarkoitettujen muiden kuin 3–24 artiklassa tarkoitettujen eläinperäisten tuotteiden lähetysten tulo unioniin on sallittua ainoastaan seuraavista kolmansista maista tai niiden alueilta: a) jos ne on saatu muista kotieläiminä pidettävistä sorkka- ja kavioeläimistä kuin kotieläiminä pidettävistä kavioeläimistä, ne kolmannet maat tai niiden alueet, joista kotieläiminä pidettävien sorkka- ja kavioeläinten tuoreen lihan tulo unioniin on sallittua täytäntöönpanoasetuksen (EU) 2021/404 liitteen XIII mukaisesti ja jotka luetellaan tapauksen mukaan päätöksessä 2011/163/EU; b) jos ne on saatu kotieläiminä pidettävistä kavioeläimistä, liitteessä I luetellut kolmannet maat; c) jos ne on saatu siipikarjasta, ne kolmannet maat tai niiden alueet, joista siipikarjan tuoreen lihan tulo unioniin on sallittua täytäntöönpanoasetuksen (EU) 2021/404 liitteen XIV mukaisesti ja jotka luetellaan tapauksen mukaan päätöksessä 2011/163/EU; d) jos ne on saatu kalastustuotteista, liitteessä IX luetellut kolmannet maat tai niiden alueet; e) jos ne on saatu jäniseläimistä, liitteessä V luetellut kolmannet maat; f) jos ne on saatu muista luonnonvaraisista maanisäkkäistä kuin sorkka- ja kavioeläimistä ja jäniseläimistä, liitteessä VI luetellut kolmannet maat; g) jos ne on saatu useammasta kuin yhdestä lajista, ne kolmannet maat tai niiden alueet, jotka on lueteltu kunkin lajin osalta, josta tuotteet on saatu, a–e alakohdan mukaisesti.

26 artikla Luettelo kolmansista maista, joista Gallus gallus -lajin elävän siipikarjan ja siitosmunien, elävien kalkkunoiden ja kalkkunoiden siitosmunien lähetysten tulo unioniin on sallittua Gallus gallus -lajin elävän siipikarjan ja siitosmunien, elävien kalkkunoiden ja kalkkunoiden siitosmunien lähetysten tulo unioniin on sallittua ainoastaan, jos ne tulevat liitteessä XVI luetelluista kolmansista maista, sanotun kuitenkaan rajoittamatta täytäntöönpanoasetuksen (EU) 2021/404 liitteessä V olevien eläinterveysvaatimusten perusteella laadittujen luetteloiden soveltamista. Tämän artiklan ensimmäisessä kohdassa säädettyjä luetteloon merkitsemistä koskevia vaatimuksia ei sovelleta yksittäisiin lähetyksiin, jotka sisältävät alle 20 yksikköä muuta elävää siipikarjaa kuin sileälastaisia lintuja, niiden siitosmunia ja untuvikkoja, kun lähetys on asetuksen (EY) N:o 2160/2003 1 artiklan 3 kohdan mukaisesti tarkoitettu elävän siipikarjan yksityiseen kotikäyttöön tarkoitettuun alkutuotantoon tai kun tuottaja toimittaa suoraan alkutuotannon tuotteita pieninä määrinä.

27 artikla Kumoaminen Kumotaan täytäntöönpanoasetus (EU) 2019/626. Viittauksia kumottuun täytäntöönpanoasetukseen pidetään viittauksina tähän asetukseen liitteessä XVII olevan vastaavuustaulukon mukaisesti.

28 artikla Voimaantulo ja soveltaminen Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 21 päivästä huhtikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 2021. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).

(3) Komission täytäntöönpanoasetus (EU) 2019/626, annettu 5 päivänä maaliskuuta 2019, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta (EUVL L 131, 17.5.2019, s. 31).

(4) Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).

(5) Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).

(6) Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden osien luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (katso tämän virallisen lehden sivu 1).

(7) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

(8) Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).

(9) Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

(10) Komission asetus (EY) N:o 589/2008, annettu 23 päivänä kesäkuuta 2008, neuvoston asetuksen (EY) N:o 1234/2007 soveltamista koskevista yksityiskohtaisista säännöistä munien kaupan pitämisen vaatimusten osalta (EUVL L 163, 24.6.2008, s. 6).

(11) Euroopan parlamentin ja neuvoston asetus (EY) N:o 2160/2003, annettu 17 päivänä marraskuuta 2003, salmonellan ja muiden elintarvikkeiden kautta tarttuvien tiettyjen zoonoosien aiheuttajien valvonnasta (EUVL L 325, 12.12.2003, s. 1).